  Туспуктэм: Григорий Фомин Майя Бывальцева Удмуртие пуэдлэсь бадӟымъёслы чаклам 288 доза «Совигрипп» вакцина вуиз, матысь нуналъёсы сое эмъюртъёсъя люкылозы. Со сярысь элькунысь тазалыкез утёнъя министерстволэн пресс-службаез ивортӥз. Та дырлы улосвылэ 675 сюрслэсь трос доза вакцина вуиз ни. Прививка 302 сюрс 258 адями пуктӥз, со пӧлын 123 сюрслэсь трос пиналъёс. Вакцинаци 1-тӥ толсурозь мыноз. Првивка лэсьтыны улон интыя эмъяскьонниын яке эмчиосты ужан интые ӧтьыса луэ. Элькунын 896 сюрс адямилы прививка пуктыны малпало. Тодэ вайытом, туннэ, 14-тӥ коньывуонэ, Ижкарсь кӧня ке вузкарон центръёсын пуэдлэсь но коронавируслэсь прививка пуктыны луэ. Тегъёс: Тазалык прививка пуэд Удмуртия  